ತಾತ್ವಿಕ ಕಾವ್ಯ

ತಾತ್ವಿಕ ಕಾವ್ಯದ ಪರಿಚಯ 

ತಾತ್ವಿಕ ಕಾವ್ಯಗಳು ಭಾರತಕ್ಕೆ, ಕನ್ನಡ ನಾಡಿಗೆ ಹೊಸತಲ್ಲ. ಪ್ರಾಚೀನ ಕಾವ್ಯಗಳಲ್ಲಿ, ವಚನಗಳಲ್ಲಿ, ದಾಸರ ಪದಗಳಲ್ಲಿ, ಸರ್ವಜ್ಞ ನ  ತ್ರಿಪದಿಗಳಲ್ಲಿ, ಇತ್ತೀಚೆಗೆ ಬರುತ್ತಿರುವ ಕೆಲವು ಕವನಗಳು,  ಚೌಪದಿ ಗಳು - ಕಗ್ಗಗಳು ಮೊದಲಾದವುಗಳಲ್ಲಿ  ಅವುಗಳನ್ನು ಕಾಣಬಹುದು.
ಉದಾಹರಣೆಗೆ ಕೆಳಗೆ ಒಂದು ಕವನ ಕೊಟ್ಟಿದೆ.

 ತಾತ್ವಿಕ ಕವನ-ಕಗ್ಗಗಳು 

               ಸತ್ಯ - ಮಿಥ್ಯ,
 	ನಿದ್ದೆ ಕೊಡವಿ ಕಣ್ಣ ತೆರೆಯೆ ಬರಿಯ ಬಯಲ ಭೂಮವು ;
 		ಎದ್ದು ನೋಡೆ ನೆತ್ತಿ ಮೇಲೆ ಹತ್ತಿ ಉರಿವ ಸ್ವಾಮಿಯು ;
 		ಸದ್ದೆ ಇಲ್ಲ ಉದ್ದ ಬಯಲು ಪವನ ಮಂದ ಗಾಮಿಯು ;
 		ಇದ್ದರಿಲ್ಲಿ ನಾನೆ ಒಬ್ಬ ನನಗೆ ನಾನೆ ಸ್ವಾಮಿಯು.          ||೧||
- 		
 		ಜಗದೆ ಇದಕು ಮಿಗಿಲು ಏನು ?-ಇರುವುದೆಲ್ಲ ಇಲ್ಲಿಯೆ ;
 		ಸೊಗವು ಏನು? ಕೊರಗು ಏನು? ತಿರುಳು ಎಲ್ಲ ಇಷ್ಟೆಯೆ ;
 		ಬಗೆಯು ಕೆಡಲು ಇದುವೆ ಭವವು -ಎಲ್ಲ ಮನದೊಳಲ್ಲವೆ?
 		ನಗೆಯ ಕಡಲು ಸುಖದ ಹೊನಲು ಬರಿಯ ಮಿಥ್ಯೆಯಲ್ಲವೆ! ||೨||
- 
 		ಇರುಳೊಲೆಲ್ಲ ವಿರಹಬಟ್ಟು ಇನನು ಬರಲು ಅರಳುವ ;
 		ದುಂಬಿ ಮುದಿಸೆ ಬಯಸಿ ಬಳಲಿ ನಿಂತ ಕುಸುಮ ಕುಸುಮಿಪ;
 		ಭಾವ ತುಂಬಿ ನೋಟ ಸೇರಿ ಹೃದಯ ಹೃದಯ ಮಿಡಿಯುವ;
 		ಎಲ್ಲ ಬೆಮೆಯು ಸಾವ ನೋಡೆ ಸನಿಹ ಕುಳಿತು ಕರೆಯುವ.  ||೩||
- 
 		ಕೋಟಿ ಕೋಟಿ ವರುಷದಿಂದ ಎಣಿಪ ದಿನದ ಸಂಖ್ಯೆಯು,
 		ಸಾಟಿಯಿಲ್ಲವೆಂದು ತಿಳಿವ ಧೀಯ ಕೃತಿಯ ಕಂತೆಯು,
 		ಮೇರೆ ಮೀರಿ ಅರಿವ ಮೀರಿ ಹರಿದ ಜಗದ ಸಂಖ್ಯೆಯು,
 		ಸುಳ್ಳು ಕತೆಯು ಕಾದುಕುಳಿತ ಸಾವು ತಾನು ನುಂಗಲು!     ||೪||
-
ಟಿಪ್ಪಣಿ: ಭೂಮ -ಅತಿ ದೊಡ್ಡದು, ವಿಶಾಲವಾದುದು.; ಸ್ವಾಮಿ=ಸೂರ್ಯ; ೨)ಆತ್ಮ, ಬ್ರಹ್ಮ, ಬಗೆ=ಮನಸ್ಸು ; ಮಿಥ್ಯೆ =ಸುಳ್ಳು,ಅಸ್ಥಿರ; ಬೆಮೆ=ಭ್ರಮೆ; ಧೀ =ಬುದ್ಧಿ, ಮೇಧಾಶಕ್ತಿ. ಹರಿದ =ಹರಡಿದ ವಿಸ್ತರಿಸಿದ
.
-

 ಕವನ ೨: ನಾನೆಂಬುವನಾರು ? 

<ನಾನೆಂಬುವನಾರು ?>

 ನಾನು ನಾನೆಂದೆನುತ  ನನಗೆ ನನಗೆಂದೆನುತ 
 ಎನ್ನೊಳಗಡಗಿದ್ದು ಆಳುವನಾರೋ ಇವನು?
 ಪರಿಪರಿಯ ತರದಲ್ಳಿ ಪರಿಪರಿಯ ಊಹೆಗಳ
 ತೆರವಿಲ್ಲದಯೆ ಮಾಡುವ ಗೂಢನಿವನಾರು? ||೧||
- 
 ಹಿಂದು ಮುಂದಿನದೆಲ್ಲ ಕಂಡಂತೆ ಚಿತ್ರಿಸುತ
 ಸುಂದರದ ಕನಸುಗಳ ಹೆಣೆವನಾರೊ ಇವನು?
 ಐದು ಇಂದ್ರಿಯಗಳಲಿ ಬೇರೆ ಬೇರೆಯೆ ತೋರಿ
 ಬಗೆ ಬಗೆಯ ಅನುಭವವ ಪಡೆವನಾರೊ ಇವನು
-
 ವಿವಿಧ ಅಣುಗಳು ಸೇರಿ ವಿವಿಧ ಅನ್ನವ ಸೇರಿ
 ಸವೆಯುವೀ ದೇಹಕ್ಕೆ ಕೊರಗುವವನಾರೊ ಇವನು?
 ಸುಪ್ತ ಚೇತನದಲ್ಲಿ ಸುಪ್ತವಲ್ಲದೆ ತೋರಿ 
 ಸುಪ್ತವಾನಿರ್ಗುಣದಿ ಸಗುಣನಿವನಾರೋ?
-
 ನಾನು ನನಗೆಂದೆನುತ ತನ್ನಿಷ್ಟದಲೆ ನಡೆದು
 ತನ್ನ ಹುಟ್ಟರಿಯದಿಹನಾರೊ ಇವನು?
 ಎಲ್ಲಿಂದ ಬಂದಿರುವ ಎಲ್ಲಿ ಹೋಗುವನಿವನು
ಇಲ್ಲಿ ಇಂತೇಕೆ ಬಂಡಾಟಗೊಳುವನಿವನು?
(ರಚನೆ :-ಬಿ.ಎಸ್.ಚಂದ್ರಶೇಖರ,ಸಾಗರ  ಕಾಪಿ ರೈಟಿನಿಂದ ಮುಕ್ತ))

 ಶ್ರೀ ಡಿ.ವಿ.ಜಿಯವರ ಕಗ್ಗ 


ಶ್ರೀ ಡಿ.ವಿ.ಜಿ
ಕನ್ನಡ ಕಾವ್ಯಕ್ಷೇತ್ರದಲ್ಲಿ "ಮಂಕುತಿಮ್ಮನ ಕಗ್ಗ" ಹಾಗೂ "ಮರುಳ ಮುನಿಯನ ಕಗ್ಗ" ದ ಮೂಲಕ ಡಿ ವಿ ಜಿ ಮನೆಯ ಮಾತಾದವರು: ಇದು ಕನ್ನಡ ಭಗವದ್ಗೀತೆ ಎಂದು ಹೆಸರಾಗಿದೆ.
ಬದುಕು ಜಟಕಾಬಂಡಿ, ವಿಧಿಯದರ ಸಾಹೇಬ |
ಕುದುರೆ ನೀನ್, ಅವನು ಪೇಳ್ದಂತೆ ಪಯಣಿಗರು ||
ಮದುವೆಗೋ ಮಸಣಕೋ ಹೋಗೆಂದ ಕಡೆಗೋಡು |
ಪದ ಕುಸಿಯೆ ನೆಲವಿಹುದು -- ಮಂಕುತಿಮ್ಮ ||"
(ಡಿ.ವಿ.ಜಿ  - ತಾಣದಿಂದ)
-
ಕನ್ನಡ ವಿಕಿಸೊರ್ಸನಲ್ಲಿ   |   ಮಂಕುತಿಮ್ಮನ ಕಗ್ಗ
 ೪.ಏನು ಜೀವನಾರ್ಥ
 ೫. ದೇವರೆಂಬುದದೇನು
 ೬. ಒಗಟೆಯೇನೀ ಸೃಷ್ಟಿ
 ೭. ಬದುಕಿಗಾರ್ ನಾಯಕರು
 ೮. ಕ್ರಮವೊಂದು ಲಕ್ಷ್ಯವೊಂದುಂಟೇನು

 ಸರ್ವಜ್ಞ ವಚನ 

ಒಂದರ ಮೊದಲೊಳಗೆ ಬಂದಿಹುದು ಜಗವೆಲ್ಲ 
ಒಂದರ ಮೊದಲನರಿದರೆ ಜಗ ಕಣ್ಣ -
ಮುಂದೆ ಬಂದಿಹುದು ಸರ್ವಜ್ಞ ||
ಟಿ : ಜಗದ ಮೂಲವಾದ ಆ ಒಂದು ಬ್ರಹ್ಮವನ್ನು ಅರಿತರೆ ಜಗತ್ತನ್ನೇ ಅರಿಯಬಹುದು.
-
ತನ್ನ ತಾ ಅರಿದಂಗೆ ಭಿನ್ನ ಭಾವನೆ ಯಿಲ್ಲ,
ತನ್ನವರು ಇಲ್ಲ,ಪರರಿಲ್ಲ, ತ್ರಿಭುವನ 
ತನ್ನೊಳಗೆ ಇಹುದು ಸರ್ವಜ್ಞ ||
ಟಿ : ತಾನು ಆತ್ಮ ಸ್ವರೂಪನು ಎಂದು ಅರಿತವನು, ಎಲ್ಲವನ್ನೂ ತನ್ನೊಳಗೆ ಕಾಣುತ್ತಾನೆ. "ಯಸ್ತು ಸರ್ವಾಣಿ ಭೂತಾನಿ ಆತ್ಮನ್ಯೇವಾನು ಪಶ್ಯತಿ, ಸರ್ವಭೂತೇಷು ಚಾತ್ಮಾನಂ ತತೋ ನ ವಿಜುಗುಪ್ಸತೇ|| ಈಶಾವಾಸ್ಯೋಪನಿಷತ್ ||
-
 ನೋಡಿ : 

ನೋಡಿ
ಕನ್ನಡ ಸಾಹಿತ್ಯ ಪ್ರಕಾರಗಳು  |  ಕಾವ್ಯ

ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಕಾವ್ಯ